PMIndiaData/PMIndiaSum huggingface dataset:
యూరోపియన్ కౌన్సిల్ అధ్యక్షుడు శ్రీ చార్ల్ స్ మైకల్ కు మరియు ప్రధానమంత్రి శ్రీ నరేంద్ర మోదీ కి మధ్య జరిగిన ఫోన్ ద్వారా జరిగిన సంభాషణ

యూరోపియన్ కౌన్సిల్ అధ్యక్షుడు శ్రీ చార్ల్ స్ మైకల్ తో ప్రధాన మంత్రి శ్రీ నరేంద్ర మోదీ ఈ రోజు న ఫోన్ ద్వారా మాట్లాడారు. యూక్రేన్ లో స్థితి దిగజారుతుండడం పట్ల మరియు మానవీయ సంక్షోభం తలెత్తడం పట్ల ప్రధాన మంత్రి మనస్తాపాన్ని వ్యక్తం చేశారు. వైరాన్ని ఆపివేయాలంటూ, చర్చల దిశ గా తిరిగి రావాలంటూ భారతదేశం చేసిన విజ్ఞప్తి ని ఆయన పునరుద్ఘాటించారు. అంతర్జాతీయ చట్టం, ఐక్య రాజ్య సమితి ప్రణాళిక, అన్ని దేశాల యొక్క ప్రాదేశిక అఖండత్వాన్ని, సార్వభౌమత్వాన్ని గౌరవించడం పైన సమకాలీన ప్రపంచ వ్యవస్థ ఆధారపడి ఉంది అని ప్రధాన మంత్రి స్పష్టం చేశారు. రెండు పక్షాల మధ్య చర్చల ను ప్రధాన మంత్రి స్వాగతించారు. ప్రజలు అందరికి స్వేచ్ఛాయుతమైన మరియు ఎలాంటి అంతరాయాల కు తావు ఉండని రాక పోకల కు అనువైన వాతావరణం ఏర్పడాలి; దీనికోసం పూచీ పడడం అత్యంత అవసరం అని ఆయన నొక్కి చెప్పారు. ఔషధాలు సహా అత్యవసరమైన ఉపశమనకారి సామగ్రి ని ప్రభావిత ప్రాంతాల కు పంపడం కోసం భారతదేశం చేస్తున్న ప్రయాసల ను గురించి కూడా ప్రధాన మంత్రి ఈ సందర్భం లో ప్రస్తావించారు.
దేశ‌వ్యాప్తంగా ఉన్న ఉజ్జ్వ‌ల ల‌బ్దిదారుల‌తో మాట్లాడిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు వీడియో కాన్ఫ‌రెన్స్ మాధ్య‌మం ద్వారా దేశ‌ వ్యాప్తంగా ఉన్న‌టువంటి ఉజ్జ్వ‌ల ల‌బ్దిదారుల‌తో సంభాషించారు. ఈ స‌మావేశం లో దేశం న‌లు మూల‌ల 600కు పైగా కేంద్రాల‌లో ఒక్కో కేంద్రం లో ముగ్గురు ఉజ్జ్వ‌ల ల‌బ్దిదారుల చొప్పున పాలుపంచుకొన్నారు. వివిధ వేదిక‌ల ద్వారా.. Narendra Modi App, మరియు వివిధ టెలివిజ‌న్ న్యూస్ ఛాన‌ల్స్, ఇంకా సామాజిక మాధ్య‌మ వేదిక‌లు, ఇత‌ర‌త్రా మార్గాలలో.. ఈ స‌మావేశాన్ని 10 ల‌క్ష‌ల మంది తిల‌కించారని ఒక అంచనా. సాంకేతిక విజ్ఞానం సహాయంతో ల‌బ్దిదారుల‌తో భేటీ అయ్యి వారితో మాట్లాడగలగడం, మరియు వారి అనుభ‌వాల‌ను తెలుసుకోగలగడం పట్ల ప్ర‌ధాన మంత్రి సంతోషాన్ని వ్య‌క్తం చేశారు. ఉజ్జ్వ‌ల ప‌థ‌కం పురోగ‌తికి ఒక సంకేతంగా నిలచిందరి ఆయ‌న అన్నారు. గణనీయమైన సాంఘిక ప‌రివ‌ర్త‌న‌కు ఈ ప‌థ‌కం చోద‌కంగా ఉంద‌ని, అంతే కాక, దేశం యొక్క స‌మ‌గ్ర అభివృద్ధి ని కూడా ఈ పథకం ప్ర‌భావితం చేస్తోంద‌ని ఆయ‌న చెప్పారు. ఇంత‌వ‌ర‌కు ఉజ్జ్వ‌ల యోజ‌న ద్వారా దాదాపుగా 4 కోట్ల మంది మ‌హిళ‌లు గ్రామీణ ప్రాంతాల‌లో ఎల్‌పిజి క‌నెక్ష‌న్ లను అందుకొన్నారు. 1955 నుండి 2014 సంవ‌త్స‌రం మ‌ధ్య సుమారు ఆరు దశాబ్దాల కాలంలో జారీ అయిన 13 కోట్ల కనెక్షన్ లతో పోలిస్తే మొత్తం మీద, 2014 వ సంవ‌త్స‌రం మొదలుకొని గ‌త 4 సంవ‌త్స‌రాల‌లో దగ్గర దగ్గర 10 కోట్ల కొత్త ఎల్‌పిజి క‌నెక్ష‌న్ లు జారీ అయ్యాయి. ప్ర‌ధాన మంత్రి త‌న సంభాష‌ణ ను మొద‌లు పెడుతూ, గృహిణుల జీవితాల‌ను స‌ర‌ళ‌త‌రం చేసేందుకు ఉన్న‌ ప్రాముఖ్యాన్ని చాటిచెప్ప‌డం కోసం 1933 లో శ్రీ మున్షీ ప్రేమ్‌చంద్ రాసిన ఒక క‌థ‌ ను ఉటంకించారు. ఉజ్జ్వ‌ల ప‌థ‌కం ప‌రిశుభ్ర ఇంధ‌నాన్ని స‌మ‌కూర్చుతూ, హానిక‌ర‌మైన పొగ బారి నుండి విముక్తిని ప్ర‌సాదించి, మెరుగైన ఆరోగ్య ఫ‌లితాలను అందించింద‌ని ఆయ‌న అన్నారు. ఇప్పుడిక వంట చేయ‌డం కోసం వెచ్చించే స‌మ‌యం త‌గ్గిన కార‌ణంగా అద‌న‌పు ఆదాయాన్ని ఆర్జించే ఒక గొప్ప అవ‌కాశాన్ని మహిళలు ద‌క్కించుకొన్నార‌ని ఆయ‌న చెప్పారు. ఈ ప‌థ‌కంలో మ‌ధ్య‌వ‌ర్తులెవ్వరికీ స్థానం లేకుండా చూడ‌డంతో పాటు ల‌బ్దిదారుల‌ ఎంపిక పార‌ద‌ర్శ‌క‌మైన రీతిలో జ‌రిగేలా కేంద్ర ప్ర‌భుత్వం శ్ర‌ద్ధ వ‌హిస్తోంద‌ని ప్ర‌ధాన మంత్రి స్ప‌ష్టం చేశారు. భార‌త‌దేశంలో ప్రస్తుతం 69 శాతం ప‌ల్లెలలో 100 శాతం ఎల్‌పిజి సౌకర్యం చోటు చేసుకొందని, 81 శాతం గ్రామాలు 75 శాతానికి మించి ఎల్‌పిజి విస్త‌ర‌ణ‌కు నోచుకొన్నాయని ఆయ‌న వివ‌రించారు. వంట చేసేందుకు వెచ్చించే కాలాన్ని ఎల్‌పిజి క‌నెక్ష‌న్ ఏ మేర‌కు త‌గ్గించిందీ, అలాగే యావ‌త్తు కుటుంబం యొక్క జీవ‌న నాణ్య‌త‌ ను ఎల్‌పిజి క‌నెక్ష‌న్ ఏ విధంగా ఇనుమ‌డింపజేసిందీ ప్రధాన మంత్రి తో మాట్లాడిన ల‌బ్దిదారులు ఏకరువు పెట్టారు.
అర్జెంటీనా లో జరిగిన అధ్యక్ష ఎన్నికల లో గెలిచిన శ్రీ అల్బర్టో ఫర్నాండిజ్ కు అభినందనలు తెలిపిన ప్రధాన మంత్రి

అర్జెంటీనా లో జరిగిన అధ్యక్ష ఎన్నికల లో విజేత అయిన శ్రీ అల్బర్టో ఫర్నాండిజ్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ‘‘శ్రీ అల్బర్టో ఫర్నాండిజ్ గారు, మీరు అధ్యక్ష ఎన్నికల లో ప్రభావశీలమైనటువంటి విజయాన్ని సాధించినందుకు ఇవే నా యొక్క హృదయపూర్వక అభినందనలు. అర్జెంటీనా కు మరియు భారతదేశాని కి మధ్య గల వ్యూహాత్మక భాగస్వామ్యాన్ని మరింత గా విస్తరించడం తో పాటు దాని ని గాఢతరం చేయడం కోసం నేను మీతో కలసి పని చేయదలుస్తున్నాను’’ అని ప్రధాన మంత్రి ఒక సందేశం లో పేర్కొన్నారు.
ఐబిఎస్ఎఫ్ స్నూకర్ చాంపియన్ షిప్ ను గెలుచుకొన్న శ్రీ పంకజ్ ఆడ్ వాణీ ని అభినందించిన ప్రధాన మంత్రి

ఇటీవల ముగిసిన ఐబిఎస్ఎఫ్ స్నూకర్ చాంపియన్ షిప్ లో శ్రీ పంకజ్ ఆడ్ వాణీ తన 18వ వరల్డ్ టైటిల్ ను గెలుచుకొన్నందుకు ఆయనను ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘ఇటీవల ముగిసిన ఐబిఎస్ఎఫ్ స్నూకర్ చాంపియన్ షిప్ లో శ్రీ పంకజ్ ఆడ్ వాణీ తన 18వ వరల్డ్ టైటిల్ ను గెలుచుకొన్నందుకు ఆయనకు ఇవే నా అభినందనలు. మీ సాఫల్యాలు మేం గర్వపడేటట్లుగా చేస్తున్నాయి’’ అని ప్రధాన మంత్రి తన సందేశంలో పేర్కొన్నారు.
దీపావళి నాడు ప్రజల కు శుభాకాంక్షలుతెలిపిన ప్రధాన మంత్రి

దీపావళి సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ఈ వెలుగు ల పండుగ అందరి జీవనం లో సంతోషాలను మరియు ఉత్తమ ఆరోగ్యాన్ని తీసుకు రావాలని కూడా ఆయన కోరుకొన్నారు. ప్రధాన మంత్రి ఒక ట్వీట్ లో – ‘‘ప్రతి ఒక్కరు సంతోషదాయకమైన దీపావళి ని జరుపుకోవాలి అని నేను కోరుకొంటున్నాను. దీపావళి అంటేనే ప్రకాశం మరియు కాంతుల కలయిక కు మరో పేరు. మంగళప్రదం అయినటువంటి ఈ పండుగ రోజు మన జీవనం లో ఉల్లాసం మరియు శ్రేయస్సు ల యొక్క భావనల ను పెంపొందింపచేయు గాక. మీరు మీ కుటుంబం తోను, స్నేహితుల తోను మీ యొక్క అద్భుతమైనటువంటి దీపావళి ని జరుపుకోవాలి అని నేను ఆశపడుతున్నాను.’’ ‘‘మీ అందరి కి దీపావళి తాలూకు అనేకానేక శుభకామన లు. వెలుగుల ను విరజిమ్మేటటువంటి ఈ పర్వదినం ప్రతి ఒక్కరి జీవనం లో సంతోషాలను మరియు ఉత్తమమైనటువంటి స్వస్థత ను తీసుకురావాలి.’’ అని పేర్కొన్నారు.
రోడ్డు విస్త‌ర‌ణ కోసం తెలంగాణ రాష్ట్ర ప్ర‌భుత్వం ద్వారా హైద‌రాబాద్ లోని నల్లగండ్ల లో గల కేంద్ర జ‌ల సంఘం యొక్క భూమి ని సేక‌రించేందుకు ఆమోదం తెలిపిన మంత్రివ‌ర్గం

రహదారి ని విస్తరించి రేడియ‌ల్ రోడ్డు నెంబ‌ర్ 30 ని మెరుగుపరచేందుకు గాను తెలంగాణ రాష్ట్ర ప్ర‌భుత్వం ద్వారా హైద‌రాబాద్ లోని నల్లగండ్ల లో గల కేంద్ర జ‌ల సంఘం యొక్క భూమి లోని తూర్పు దిక్కున ఉన్న‌టువంటి ప్ర‌హ‌రీ గోడ‌ (సుమారు 200 మీట‌ర్లు) సహా 10 ఎక‌రాల భూమి లో నుండి 372 చ‌ద‌ర‌పు గజాల భూమి ని సేక‌రించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఇందుకోసం ఎటువంటి రుసుము ను చెల్లించడం జరుగదు. ఈ విధం గా అభివృద్ధి ప‌ర‌చిన మార్గం కేంద్ర జ‌ల సంఘానికి ఉప‌యుక్తం కాగలదు. ఎందుకంటే కేటాయించిన భూమి లో ఒక ప్రావీణ్య కేంద్రాన్ని నిర్మిస్తామని ప్ర‌తిపాదించడం జరిగింది.
కేంద్ర ప్రాయోజిత పథకమైన జాతీయ ఆయుష్ మిశన్ (ఎన్ఎఎమ్) ను  01.04.2017 నుండి  31.03.2020 వరకు కొనసాగించేందుకు ఆమోదం తెలిపిన మంత్రివర్గం

కేంద్ర ప్రాయోజితమైన జాతీయ ఆయుష్ మిశన్ (ఎన్ఎఎమ్) ను మూడు సంవత్సరాల పాటు, 01.04.2017 నుండి 31.03.2020 వరకు, రూ.2400 కోట్ల వ్యయంతో కొనసాగించేందుకు ప్రధాన మంత్రి నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ మిషన్ ను 2014 సెప్టెంబరు లో ప్రారంభించడమైంది. ప్రధాన అంశాలు: ఆయుష్ వైద్య సేవలను సాధ్యమైనంత తక్కువ ఖర్చుతో అందరి అందుబాటు లోకి తీసుకురావడం కోసం ఆయుష్ మిశన్ ను ఆయుష్ మంత్రిత్వ శాఖ అమలుపరుస్తోంది. ఇందులో ఇతర అంశాలతో పాటు.. • ఆయుష్ ఆసుపత్రులు, వైద్య శాలల స్థాయిని పెంపొందించడం; • ప్రాథమిక ఆరోగ్య కేంద్రాల (పిహెచ్ సిలు), కమ్యూనిటీ హెల్త్ సెంటర్ లు (సిహెచ్ సిలు) మరియు జిల్లా ఆసుపత్రులను (డిహెచ్ లు)లో ఆయుష్ సదుపాయాలను సైతం సమకూర్చడం; • రాష్ట్రాల స్థాయిలో ఆయుష్ విద్యా సంస్థల, రాష్ట్ర ప్రభుత్వ, ఎఎస్ యు & హెచ్ ఫార్మసిల స్థాయిని పెంచడం ద్వారా సంస్థాగత సామర్ధ్యాన్ని పటిష్టపరచడం; • ఔషధ పరీక్షా ప్రయోగశాల ల ఏర్పాటు, ఆయుష్ అండ్ హెల్త్ అమలు యంత్రాంగాన్ని ఏర్పాటు చేయడం; • మంచి వ్యవసాయ పద్దతులను (జిఎపి లు) ప్రోత్సహించడం ద్వారా ఔషధ మొక్కల సాగుకు మద్దతివ్వడం, తద్వారా ఔషధ తయారీకి అవసరమైన ముడి పదార్ధాల లభ్యత స్థిరంగా ఉండేలా చూస్తూ, ఔషధ మొక్కలను నిల్వ చేసేందుకు తగ్గ మౌలిక సదుపాయాలను అభివృద్ధిపరచడం .. వంటివి భాగంగా ఉన్నాయి. ఆరోగ్య రంగం అవసరాలకు అందుబాటులో ఉన్న అవకాశాలకు మధ్య గల వెలితిని భర్తీ చేయడంలో రాష్ట్రాల ప్రభుత్వాలు/ కేంద్ర పాలిత ప్రాంతాల పాలన యంత్రాంగాలకు జాతీయ ఆయుష్ మిషన్ (ఎన్ఎఎమ్) అన్ని విధాలా సహకారాన్ని అందిస్తుంది. మరీముఖ్యంగా సాధారణ వైద్య సేవలు అంతగా అందుబాటులో లేని ప్రాంతాలలోను, మారుమూల ప్రాంతాలలోను వైద్య సేవలను అందించడంలో ఎన్ఎఎమ్ కీలక పాత్రను పోషిస్తోంది. అటువంటి ప్రాంతాల నిర్దిష్ట అవసరాలను తీర్చడంపైన, అలాగే వారి యొక్క వార్షిక ప్రణాళికలలో అధిక నిధుల కేటాయింపు పైన ఎన్ఎఎమ్ వైపు నుండి ప్రత్యేక శ్రద్ధను కనబరచడం జరుగుతుంది. ఈ మిశన్ నుండి ఆశిస్తున్న పర్యవసానాలు ఈ కింది విధంగా ఉన్నాయి: i. ఆయుష్ సేవలను అందించే ఆరోగ్యసంరక్షక సేవలను ఉత్తమమైన రీతిలో పలువురికి అందుబాటులోకి తీసుకు రావడం, మందులు మరియు శిక్షణ పొందిన సిబ్బంది మరింత విస్తారంగా లభ్యమయ్యేటట్లు చూడడం ii. చక్కటి మౌలిక వసతులతో కూడినటువంటి ఆయుష్ విద్యా సంస్థల సంఖ్యను పెంచుతూ ఆయుష్ విద్య ప్రమాణాల మెరుగుదలకు కృషి చేయడం ఇప్పటికే జాతీయ ఆయుష్ మిశన్ మెరుగైన విద్యసేవలను అందించడంలో, మందులు, మానవ వనరుల సరఫరా లో ముందడుగు వేసింది. అలాగే ఆయుష్ వైద్య విద్యను అందించే విద్య సంస్థల సంఖ్య కూడా గణనీయంగా పెరిగింది. iii. గుణాత్మకమైన ఫార్మసిలు మరియు ఔషధ పరీక్షా ప్రయోగశాల ల సంఖ్యను పెంచడం వాటి తనిఖీ యంత్రాంగాన్ని పటిష్టపరచడం, తద్వారా నాణ్యమైన ఆయుష్ మందుల లభ్యతను మెరుగుపరచడం. iv. యోగా మరియు ప్రాకృతిక చికిత్సల వైపు మొగ్గు చూపేందుకు చైతన్యాన్ని పెంపొందించడం v. మూలికా ఓషధుల సంబంధిత ముడి పదార్ధాలకు దేశీయంగా పెరుగుతున్న గిరాకీని అందుకోవడంతో పాటు ఈ సరుకుల ఎగుమతికి అండగా నిలబడడం. పూర్వ రంగం: మన పూర్వికులు మనకు అందించిన ఆయుర్వేదం, సిద్ధ, యూనానీ, హోమియోపతి (ఎఎస్ యు & హెచ్) ల వంటి అద్వితీయ వైద్య వారసత్వ సంపదను బలోపేతం చేయడం లక్ష్యంగా జాతీయ ఆయుష్ మిశన్ పనిచేస్తోంది. ఇది స్వాస్థ్య సదుపాయ రంగంలో అపారమైనటువంటి జ్ఞాన భండారంగా ఉంది. భారతీయ వైద్య విధానాలలోని సానుకూల అంశాలు ఏమిటంటే, అవి వైవిధ్యభరితమైనవి; చౌక అయినటువంటివి; సాధారణ ప్రజానీకంలో పెద్ద వర్గం యొక్క ఆదరణకు నోచునకొన్నవీ, దేశవాసులలో ఒక పెద్ద వర్గం యొక్క ఆరోగ్య అవసరాలను నెరవేర్చగలిగేవీనూ.
అంటార్కిటికా లోని మౌంట్ విన్స‌న్ కు సాహ‌స యాత్ర కై బ‌యలుదేరుతున్న అరుణిమ సిన్హా కు త్రివ‌ర్ణ ప‌తాకాన్ని అంద‌జేసిన ప్రధాన మంత్రి

అంటార్కిటికా లోని మౌంట్ విన్స‌న్ కు బ‌య‌లుదేరుతున్న అరుణిమ సిన్హా కు ఈ రోజున న్యూ ఢిల్లీ లో మువ్వ‌న్నెల జెండా ను ప్ర‌ధాన మంత్రి శ్రీ న‌రేంద్ర మోదీ అంద‌జేశారు. కుమారి అరుణిమ సిన్హా మౌంట్ ఎవ‌రెస్ట్ ను అధిరోహించిన మొట్ట‌మొద‌టి దివ్యాంగురాలు. ఆమె న్యూ ఢిల్లీ లో ప్ర‌ధాన మంత్రి తో భేటీ అయ్యి, త్వ‌ర‌లో తాను అంటార్కిటికా లో ప‌ర్వ‌తారోహ‌ణ ను చేప‌ట్ట‌నున్నట్టు ఆయ‌న‌ కు తెలిపారు. ఆమె సాధించిన ఘ‌న‌త‌ ల‌ పట్ల శ్రీ మోదీ హర్షాన్ని వ్య‌క్తం చేశారు. ఆమె తాజా ప్ర‌య‌త్నం స‌ఫ‌లం కావాలంటూ ఆయన శుభాకాంక్ష‌ల‌ను వ్య‌క్తం చేశారు. అరుణిమ‌ సిన్హా ఇంత‌కు ముందు అయిదు ఖండాల లో అత్యంత ఎత్తయిన ప‌ర్వ‌త శిఖ‌రాగ్రాల‌ను అధిరోహించారు. ఈ విధ‌మైన‌టువంటి ఖ్యాతి ని సొంతం చేసుకొన్న తొలి దివ్యాంగ మ‌హిళ‌ ఆమే.
ఖేల్ రత్న అవార్డు ను ఇక మీదట మేజర్ ధ్యాన్ చంద్ ఖేల్ రత్న అవార్డు గా పిలవడం జరుగుతుంది: ప్రధాన మంత్రి

ఖేల్ రత్న అవార్డు ను మేజర్ ధ్యాన్ చంద్ పేరు తో వ్యవహారం లోకి తీసుకు రావాలని భారతదేశం వ్యాప్తంగా పౌరుల వద్ద నుంచి తనకు ఎన్నో అభ్యర్థన లు వస్తున్నాయని ప్రధాన మంత్రి శ్రీ నరేంద్ర మోదీ అన్నారు. పౌరుల ఈ భావనల ను గౌరవిస్తూ ఖేల్ రత్న అవార్డు ను ఇక నుంచి మేజర్ ధ్యాన్ చంద్ ఖేల్ రత్న అవార్డు గా పిలవడం జరుగుతుందని ఆయన చెప్పారు. భారతదేశాని కి గౌరవాన్ని సాధించి పెట్టి, గర్వకారణంగా నిలచిన, దేశం లో అందరికన్నా ముందుగా చెప్పుకొనేటటువంటి క్రీడాకారుల లో ఒకరు గా మేజర్ ధ్యాన్ చంద్ ఉన్నారు ప్రధాన మంత్రి అన్నారు. మన దేశం లో అత్యున్నతమైనటువంటిదైన క్రీడా సమ్మానానికి ఆయన పేరు ను పెట్టడం యోగ్యమైనదే అన్నారు. ప్రధాన మంత్రి అనేక ట్వీట్ లలో: ‘‘ పురుషుల మరియు మహిళల హాకీ జట్ల అపూర్వమైన ఆట తీరు యావత్తు దేశం దృష్టి ని తన వైపునకు తిప్పివేసుకొంది. హాకీ క్రీడ పట్ల భారతదేశం నలు మూలల ఆసక్తి మరొక్క సారి రేకెత్తుతోంది. ఇది రాబోయే కాలాల కు ఎంతో సకారాత్మకమైనటువంటి సంకేతం అని చెప్పాలి. ఖేల్ రత్న పురస్కారాని కి మేజర్ ధ్యాన్ చంద్ పేరు ను పెట్టాలంటూ భారతదేశం నలుమూలల పౌరుల వద్ద నుంచి నాకు అభ్యర్థన లు అనేకం గా అందుతున్నాయి. వారి అభిప్రాయాల ను తెలియజేసినందుకు నేను ధన్యవాదాలను వ్యక్తం చేస్తున్నాను. వారి భావనల ను గౌరవిస్తూ, ఖేల్ రత్న అవార్డు ను ఇకపై మేజర్ ధ్యాన్ చంద్ ఖేల్ రత్న అవార్డు అని వ్యవహరించడం జరుగుతుంది. జయ్ హింద్. మేజర్ ధ్యాన్ చంద్ భారతదేశం లో అందరి కన్నా ముందుగా చెప్పుకొనే క్రీడాకారుల లో ఒకరు గా ఉన్నారు. ఆయన భారతదేశానికి గౌరవాన్ని, ప్రతిష్ట ను సంపాదించి పెట్టారు. మన దేశం లో అత్యున్నతమైందైన క్రీడా సమ్మానానికి ఆయన పేరు ను పెట్టడం సముచితమైందే అవుతుంది. ఒలింపిక్ క్రీడోత్సవాల లో భారతీయ క్రీడాకారుల అద్భుత ప్రయత్నాలు మనకు అందరికీ తెలిసినవే. ప్రత్యేకించి హాకీ లో మన పుత్రులు, పుత్రికలు ఏ విధం గా అయితే వారి సంకల్ప శక్తి ని చాటారో, గెలుపు పట్ల ఏ విధమైన లాలస ను అయితే ప్రదర్శించారో.. వర్ధమాన తరాని కి, రాబోయే తరాల వారి కి అవి చాలా పెద్ద ప్రేరణ ను అందిస్తాయి. దేశాన్ని గర్వపడేటట్లు చేసిన క్షణాల నడుమ ఎంతో మంది దేశ వాసులు మనవి చేసింది ఏమిటి అంటే ఖేల్ రత్న పురస్కారాని కి ఇక మేజర్ ధ్యాన్ చంద్ గారి పేరు ను పెట్టాలి అనేదే. ప్రజల భావనల ను దృష్టి లో పెట్టుకుని, దీని పేరు ను ఇప్పుడు మేజర్ ధ్యాన్ చంద్ ఖేల్ రత్న పురస్కారం గా చేయడం జరుగుతోంది. జయ్ హింద్. “ అని పేర్కొన్నారు.
ఫూడ్ ప్రాసెసింగ్ ఇండ‌స్ట్రీస్ శాఖ మంత్రి వెంట వెళ్లి ప్ర‌ధాన మంత్రి ని కలుసుకొన్న ఎస్‌జిపిసి ప్ర‌తినిధి వ‌ర్గం

ప్ర‌ధాన మంత్రి శ్రీ న‌రేంద్ర మోదీ ని ఫూడ్ ప్రాసెసింగ్ ఇండస్ట్రీస్ శాఖ కేంద్ర మంత్రి శ్రీమతి హర్ సిమ్రత్ కౌర్ బాదల్ నాయ‌క‌త్వం లోని ఓ ప్ర‌తినిధి వ‌ర్గం ఈ రోజు క‌లుసుకొంది. ఈ ప్ర‌తినిధి వ‌ర్గం లో శిరోమ‌ణి గురుద్వారా ప్ర‌బంధక్ క‌మిటీ కి చెందిన స‌భ్యులు కూడా ఉన్నారు. ప్ర‌తినిధి వ‌ర్గం కేంద్ర ప్ర‌భుత్వ ప‌థ‌క‌మైనటువంటి ‘సేవా భోజ్ యోజ‌న’ ను తీసుకు వ‌చ్చినందుకు ప్ర‌ధాన మంత్రి కి ధ‌న్య‌వాదాలు తెలిపింది. గురుద్వారా ల‌తో సహా ధార్మిక దాన‌శీల సంస్థ‌లు ఉచితంగా అందించేటటువంటి లంగ‌ర్ కు మ‌రియు ప్ర‌సాదానికి ఉద్దేశించిన స‌ర‌కుల పైన విధించే సిజిఎస్‌టి ఇంకా ఐజిఎస్‌టి లలో కేంద్ర వాటా ను- ఈ ప‌థ‌కం లో భాగంగా- తిరిగి చెల్లించ‌నున్నారు. చెర‌కు రైతుల పై భారాన్ని త‌గ్గించ‌డానికి సైతం కేంద్ర ప్రభుత్వం ప‌లు చ‌ర్య‌ల‌ను తీసుకొన్నందుకు గాను ప్ర‌తినిధి వ‌ర్గం ప్ర‌ధాన మంత్రి కి ధ‌న్య‌వాదాలు తెలియజేసింది.
ఇంధ‌న భ‌ద్ర‌త‌కు మ‌రింత ఊతం

గుంటూరును సంద‌ర్శించిన ప్ర‌ధాన‌మంత్రి, 1.33 ఎంఎంటి విశాఖ‌ప‌ట్నం ఎస్‌.పి.ఆర్ ఫెసిలిటీ జాతికి అంకితం బిపిసిఎల్ కోస్ట‌ల్ ఇన్‌స్ట‌లేష‌న్ ప్రాజెక్టు, ఒ.ఎన్‌.జి.సి ఎస్‌1 వ‌శిష్ఠ ఆవిష్క‌ర‌ణ‌ ప్ర‌ధాన‌మంత్రి శ్రీ న‌రేంద్ర మోదీ ఈరోజు ఆంధ్ర‌ప్ర‌దేశ్‌లోని గుంటూరును సంద‌ర్శించి మూడు ప్ర‌ధాన ప్రాజెక్టుల‌ను ప్రారంభించారు. ఆంధ్ర‌ప్ర‌దేశ్‌, తెలంగాణా రాష్ట్రాల గ‌వ‌ర్న‌ర్ శ్రీ ఇ.ఎస్‌.ఎల్‌.న‌ర‌సింహ‌న్‌, కేంద్ర వాణిజ్య‌,ప‌రిశ్ర‌మ‌లు,పౌర విమాన‌యాన శాఖ మంత్రి శ్రీ సురేష్ ప్ర‌భు ఈ సంద‌ర్భంగా జ‌రిగిన కార్య‌క్ర‌మంలో పాల్గొన్నారు. దేశంలో ఇంధ‌న భ‌ద్ర‌తా రంగానికి మ‌రింత ఊతం ఇచ్చేవిధంగా ప్ర‌ధాన‌మంత్రి, ఇండియ‌న్ స్ట్రాట‌జిక్ పెట్రోలియం రిజ‌ర్వు లిమిటెడ్ (ఐఎస్‌పిఆర్ ఎల్‌)కుచెందిన విశాఖ‌ప‌ట్నం వ్యూహాత్మ‌క పెట్రోలియం రిజ‌ర్వు (ఎస్‌పిఆర్‌) ను జాతికి అంకితం చేశారు. ఈప్రాజెక్టు వ్య‌యం 1125 కోట్ల‌రూపాయ‌లు. ఈ వ్యూహాత్మ‌క ఫెసిలిటీ ఇంధ‌న నిల్వ‌కు సంబంధించి దేశంలోనే అతిపెద్ద భూగ‌ర్భ‌ కంపార్టెమెంట్ క‌లిగి ఉంటుంది. కృష్ణ‌ప‌ట్నంవ‌ద్ద భార‌త్‌పెట్రోలియం కార్పొరేష‌న్ లిమిటెడ్ (బిపిసిఎల్‌)చే కోస్ట‌ల్ ఇన్‌స్ట‌లేష‌న్ ప్రాజెక్టు ఏర్పాటుకు ప్ర‌ధాన‌మంత్రి ఈరోజు శంకుస్థాప‌న చేశారు.100 ఎక‌రాల విస్తీర్ణంలో నెల‌కొల్ప‌బోయే ఈప్రాజెక్టు వ్య‌యం 580 కోట్ల‌రూపాయ‌లు. ప్రాజెక్టు 2020 న‌వంబ‌ర్ నాటికి పూర్తి కానుంది. అత్యాధునిక సౌక‌ర్యాల‌తో, పూర్తి ఆటోమేటిక్ సాంకేతిక‌ప‌రిజ్ఞానంతో ఏర్పాటు కానున్న కోస్ట‌ల్ ఇన్‌స్ట‌లేష‌న్ ప్రాజెక్టు ఆంధ్ర‌ప్ర‌దేశ్‌కు పెట్రోలియం ఉత్ప‌త్తుల‌కు సంబంధించి ఇంధ‌న భ‌ద్ర‌త‌ను క‌ల్పిస్తుంది. గ్యాస్ ఆధారిత ఆర్థిక వ్య‌వ‌స్థ‌కు మ‌రింత ప్రోత్సాహం ఇస్తూ ప్ర‌ధాన‌మంత్రి, ఓఎన్‌జిసికి చెందిన ఎస్ 1 వ‌శిష్ఠ అభివృద్ధి ప్రాజెక్టును కూడా ఈరోజు జాతికి అంకితం చేశారు. ఈ ప్రాజెక్టు ఆంధ్ర‌ప్ర‌దేశ్‌లోని కృష్ణా – గోదావ‌రి ఆఫ్‌షోర్‌బేసిన్‌లో నెల‌కొని ఉంది. ఈ ప్రాజెక్టు వ్య‌యం సుమారు 5,700 కోట్ల‌రూపాయ‌లు.ఈ ప్రాజెక్టువ‌ల్ల దేశ చ‌మురు దిగుమ‌తులు 2020 నాటికి 10 శాతం త‌గ్గించ‌డానికి గ‌ణ‌నీయంగా దోహ‌ద‌ప‌డుతుంది.
సంప్రదాయ వైద్య విధానాల రంగం లో సహకారాని కి భారతదేశం, గాంబియా ల మధ్య ఎమ్ఒయు కు ఆమోదం తెలిపిన మంత్రిమండలి

సంప్రదాయ వైద్య విధానాల రంగం లో సహకారానికి సంబంధించి భారతదేశం, గాంబియా ల మధ్య కుదిరిన అవగాహనపూర్వక ఒప్పంద పత్రాని కి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఎక్స్- పోస్ట్ ఫ్యాక్టో ఆమోదాన్ని తెలిపింది. గాంబియా లో రాష్ట్రపతి రాం నాథ్ కోవింద్ పర్యటన సందర్భం గా ఈ ఎమ్ఒయు పై 2019వ సంవత్సరం జూలై 31వ తేదీ న సంతకాలు అయ్యాయి. సంప్రదాయ వైద్యవిధానాల లో భారతదేశం, గాంబియా ల మధ్య సహకారం కోసం ఒక ఫ్రేమ్ వర్క్ కు ఈ ఒప్పందం వీలు కల్పిస్తుంది. దీని వల్ల ఈ రంగం లో రెండు దేశాలు లబ్ధి ని పొందుతాయి. సదరు ఎమ్ఒయు లో పేర్కొన్న కార్యకలాపాల వల్ల గాంబియా లో భారత ఆయుష్ మంత్రిత్వ శాఖ పరిధి లోని వైద్య వ్యవస్థల కు ప్రాధాన్యం ఇనుమడిస్తుంది. ఈ ఒప్పందం అమలు లో భాగం గా వైద్య నిపుణులు, శాస్త్రవేత్త ల ఆదాన ప్రదానం తో పాటు సదరు వైద్య విధానాల ను ఆచరించే వారి కి శిక్షణ తో పాటు సంప్రదాయ వైద్య విధానాల పై సంయుక్త పరిశోధనల ను చేపట్టేందుకు వీలు ఉంటుంది. సంప్రదాయ వైద్య విధాన ఆచరణ తో పాటు సరికొత్త ఔషధాల రూపకల్పన కు ఈ ఒప్పందం దోహదపడుతుందని అంచనా.
పోలండ్ అధ్యక్షుడు శ్రీ  ఆంద్రెజ్  డూడా కుమరియు ప్రధాన మంత్రి శ్రీ నరేంద్ర మోదీ కి మధ్య ఫోన్ ద్వారా జరిగిన సంభాషణ

పోలండ్ అధ్యక్షుడు శ్రీ ఆంద్రెజ్ డూడా తో ప్రధాన మంత్రి శ్రీ నరేంద్ర మోదీ ఈ రోజు న ఫోన్ ద్వారా మాట్లాడారు. యూక్రేన్ నుంచి భారతీయ పౌరుల ను ఖాళీ చేయించడం లో పోలండ్ ద్వారా అందిన సహాయానికి మరియు యూక్రేన్ నుంచి పోలండ్ కు వెళ్లే భారతీయ పౌరుల కోసం వీజా సంబంధి ఆవశ్యకతల లో సడలింపులను అందజేసే ఒక విశిష్ట వ్యవస్థ ను ఏర్పాటు చేసినందుకు అధ్యక్షుడు శ్రీ ఆంద్రెజ్ డూడా కు ప్రధాన మంత్రి ఆత్మీయత నిండినటువంటి ధన్యవాదాల ను వ్యక్తం చేశారు. ఈ కఠిన కాలం లో పోలండ్ పౌరులు భారతీయుల కు అందిస్తున్నటువంటి స్నేహపూర్ణ స్వాగతాని కి మరియు సౌకర్యాల ను సమకూర్చుతున్నందుకు గాను శ్రీ నరేంద్ర మోదీ ప్రత్యేకం గా తన అభినందనల ను వ్యక్తం చేశారు. రెండు దేశాల మధ్య నెలకొన్న సాంప్రదాయిక మైత్రీ పూర్ణ సంబంధాల ను గురించి ప్రధాన మంత్రి ప్రస్తావిస్తూ 2001వ సంవత్సరం లో గుజరాత్ లో భూకంపం సంభవించిన వేళ పోలండ్ అందించినటువంటి సహాయాన్ని సైతం గుర్తు చేశారు. రెండో ప్రపంచ యుద్ధ కాలం లో పోలండ్ కు చెందిన అనేక కుటుంబాలను మరియు అనాథల ను కాపాడడం లో జామ్ నగర్ యొక్క మహారాజా పోషించినటువంటి మార్గదర్శక ప్రాయమైన భూమిక ను కూడా ప్రధాన మంత్రి స్మరణ కు తెచ్చుకొన్నారు. భారతదేశ పౌరుల ను ఖాళీ చేయించే ప్రయాసల ను పర్యవేక్షించడం కోసం రహదారి రవాణా, రాజమార్గాలు మరియు పౌర విమానయానం శాఖ సహాయ మంత్రి జనరల్ (డాక్టర్) వి.కె. సింహ్ (రిటైర్ డ్) ను పోలండ్ లో తన ప్రత్యేక దూత రూపం లో నియమించడం జరిగింది అని అధ్యక్షుడు శ్రీ ఆంద్రెజ్ డూడా కు ప్రధాన మంత్రి తెలియ జేశారు. వైరాన్ని అంతం చేసుకొని, సంభాషణ మార్గాని కి తిరిగి రావాలంటూ భారతదేశం పదే పదే చేస్తున్న విజ్ఞప్తి ని ప్రధాన మంత్రి ఈ సందర్భం లో పునరుద్ఘాటించారు. దేశాల సార్వభౌమత్వాన్ని, ప్రాదేశిక అఖండత్వాన్ని ఆదరించడాని కి ప్రాధాన్యాన్ని కట్టబెట్టవలసి ఉందనే అంశాన్ని కూడా ప్రధాన మంత్రి స్పష్టం చేశారు.
మాతా వైష్ణోదేవి భవన్ వద్ద తొక్కిసలాటలో ప్రాణనష్టంపై ప్రధానమంత్రి సంతాపం

మాతా వైష్ణోదేవి భ‌వ‌న్‌ వద్ద దుర్ఘటనలో ప్రాణనష్టం సంభవించడంపై ప్ర‌ధానమంత్రి శ్రీ న‌రేంద్ర మోదీ ప్రగాఢ సంతాపం వ్యక్తం చేశారు. ఈ మేరకు ఒక ట్వీట్‌ద్వారా ఇచ్చిన సందేశంలో- “మాతా వైష్ణోదేవి భవన్‌లో తొక్కిసలాట వల్ల ప్రాణనష్టం వాటిల్లడంపై ఎంతో కలత చెందాను. మృతుల కుటుంబాలకు నా ప్రగాఢ సానుభూతి తెలియజేస్తూ గాయపడినవారు త్వరగా కోలుకోవాలని దైవాన్ని ప్రార్థిస్తున్నాను. ఈ సంఘటనపై జమ్ముకశ్మీర్‌ లెఫ్టినెంట్‌ గవర్నర్‌ శ్రీ @మనోజ్‌ సిన్హాతో మాట్లాడాను. అలాగే మంత్రులు శ్రీ @డాక్టర్‌ జితేంద్రసింగ్‌, @నిత్యానందర్‌ రాయ్‌, బీజేపీ పరిస్థితిని సమీక్షించారు” అని ఆయన పేర్కొన్నారు.
వేరే స్థలాల కు వలస పోయి పని చేసే వారి కి / వివిధ ప్రదేశాల లో చిక్కుకొన్న వలసదారుల కు ఆహార ధాన్యాల కేటాయింపు కోసం ఉద్దేశించిన ఆత్మనిర్భర్ భారత్ ప్యాకేజీ కి ఆమోదం తెలిపిన మంత్రిమండలి

వేరే స్థలాల కు వలస పోయి పని చేసే వారి కి / చిక్కుకొన్న వలసదారుల కు దాదాపు గా 8 కోట్ల మంది కి ఒక్కొక్క వ్యక్తి కి నెల కు 5 కిలో ల ఆహార ధాన్యాల చొప్పున అలాగ రెండు నెలల కాలాని కి (2020వ సంవత్సరం లో మే మరియు జూన్ నెలల కు) గాను సెంట్రల్ పూల్ నుండి ఉచితం గా కేటాయించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. దీని వల్ల సుమారు 2,982.27 కోట్ల రూపాయల మేరకు ఆహార పరమైన ఆర్థిక సహాయాన్ని అందజేయవలసి వస్తుందని అంచనా వేయడమైంది. దీనికి తోడు, అంతర్ రాష్ట్ర రవాణా కు, హ్యాండ్ లింగ్ చార్జీల కు మరియు డీలర్ యొక్క మార్జిన్ ను / అదనపు డీలర్ మార్జిన్ ను కలుపుకొంటే అయ్యే రమారమి 127.25 కోట్ల రూపాయల ఖర్చుల ను పూర్తి గా కేంద్ర ప్రభుత్వం భరించనుంది. ఈ ప్రకారం గా, భారత ప్రభుత్వం నుండి అందించవలసిన మొత్తం ఆర్థిక సహాయం ఇంచుమించు 3,109.52 కోట్ల రూపాయలు గా లెక్క తేలుతుందని అంచనా. ఈ కేటాయింపు వేరే స్థలాల కు వలస పోయి పని చేసే వారి కి / విభిన్న ప్రాంతాల లో చిక్కుకొన్న ప్రవాసితుల కు కోవిడ్-19 కారణం గా వాటిల్లిన ఆర్థిక భంగపాటు తో ఎదురైన కష్టాల ను కొంతవరకయినా తగ్గించగలుగుతుంది.
2020వ సంవ‌త్స‌రం ఫిబ్ర‌వ‌రి 5వ తేదీ న ల‌ఖ్‌న‌వూ లో జరిగే‘డిఫ్ఎక్స్‌పో 2020’ ప్రారంభ కార్య‌క్ర‌మాని కి అధ్య‌క్ష‌త వ‌హించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం ఫిబ్ర‌వ‌రి 5వ తేదీ న ల‌ఖ్‌న‌వూ లో జరిగే ‘డిఫ్ ఎక్స్‌పో 2020’ ప్రారంభ కార్య‌క్ర‌మాని కి అధ్య‌క్ష‌త వ‌హించ‌నున్నారు. ఇది ప్ర‌తి రెండు సంవ‌త్స‌రాల‌ కు ఒకసారి జ‌రిగే భారీ ర‌క్ష‌ణ రంగ సంబంధిత ప్ర‌ద‌ర్శ‌న పరంపర లో 11వ ప్రదర్శన. భార‌త‌దేశం లో ఇంత‌వ‌ర‌కు నిర్వహించినటువంటి ప్రదర్శనల లో అతి పెద్దదైన ఈ ప్ర‌ద‌ర్శ‌న లో వాటి వాటి ఉత్ప‌త్తుల ను ప్ర‌ద‌ర్శించాలని 1000కి పైగా జాతీయ కంపెనీలు మ‌రియు అంత‌ర్జాతీయ కంపెనీ లు పోటాపోటీ ప‌డుతున్నాయి. ‘ర‌క్ష‌ణ రంగ త‌యారీ కేంద్రం గా ఎదుగుతున్న భార‌తదేశం’ అనేది ఈ ఎక్స్ పో ఇతివృత్తం గా ఉంది. ర‌క్ష‌ణ రంగం లోని అగ్ర‌గామి సాంకేతిక ప‌రిజ్ఞానాన్ని ఒక ఛత్రఛాయ కింద‌కు తెచ్చి, ప్ర‌భుత్వాని కి, ప్రైవేటు ఉత్ప‌త్తి సంస్థ‌ల కు మ‌రియు స్టార్ట్‌-అప్ ల‌కు అనేక అవ‌కాశాల‌ ను అందించాల‌నేది ఈ ప్ర‌ద‌ర్శ‌న యొక్క ధ్యేయం గా ఉంది. ఈ కార్య‌క్ర‌మం లో భార‌త‌దేశ ర‌క్ష‌ణ‌, భ‌ద్ర‌త‌ మ‌రియు ఏరోస్పేస్ ప్ర‌యోజ‌నాల తాలూకు సంపూర్ణమైన ముఖ‌చిత్రం కళ్ల కు కట్టనుంది. స‌రిక్రొత్త సాంకేతికత‌ లను మేళవించే భావి ర‌ణ‌రంగం అనే భావన తో మమేకమయ్యే ‘రక్షణ రంగం యొక్క డిజిట‌ల్ ప‌రివ‌ర్త‌న’ అనేది ఈ ప్ర‌ద‌ర్శ‌న తాలూకు ఉప ఇతివృత్తం గా ఉంది. ప్రారంభ కార్య‌క్ర‌మం లో పాలుపంచుకొన్న అనంత‌రం ప్ర‌ధాన మంత్రి శ్రీ న‌రేంద్ర మోదీ ఇండియా పెవిలియ‌న్ ను మ‌రియు ఉత్త‌ర్ ప్ర‌దేశ్ పెవిలియ‌న్ ను సంద‌ర్శిస్తారు. ‘ఇండియా పెవిలియ‌న్’ చిన్న మ‌రియు మ‌ధ్య‌త‌ర‌హా సంస్థ‌లు (ఎస్ఎంఇ స్‌)/సూక్ష్మ‌, ల‌ఘు మ‌రియు మ‌ధ్యత‌ర‌హా సంస్థ‌ లు (ఎంఎస్ఎంఇ స్‌), ఇన‌వేశ‌న్ ఇకో-సిస్ట‌మ్ లు స‌హా ప్ర‌భుత్వ రంగాని కి మ‌రియు ప్రైవేటు రంగాని కి మ‌ధ్య బ‌ల‌మైన భాగ‌స్వామ్యాన్ని క‌ళ్ళ‌కు క‌ట్ట‌నుంది. ఉత్త‌ర్ ప్ర‌దేశ్ పెవిలియ‌న్ ఆ రాష్ట్రం పారిశ్రామిక శ‌క్తి ని ప్ర‌ద‌ర్శించ‌డం తో పాటు రాష్ట్రం లో ఇప్ప‌టికే గుర్తించి న డిఫెన్స్ కారిడోర్ లో ఇన్వెస్ట‌ర్ లకు గ‌ల భారీ అవ‌కాశాల ను కూడా చాటి చెప్ప‌నుంది. ఉత్త‌ర్ ప్ర‌దేశ్ రాష్ట్రానికి చెందిన ఘ‌నమైన సాంస్కృతిక వార‌స‌త్వాన్ని చాటే ప‌లు సాంస్కృతిక కార్య‌క్ర‌మాల ను కూడా ఉత్త‌ర్ ప్ర‌దేశ్ ప్ర‌భుత్వం ఈ సంద‌ర్భం గా ఏర్పాటు చేయ‌నుంది. ఈ ప్ర‌ద‌ర్శ‌న సంద‌ర్శ‌కుల‌ కు విశిష్ట అనుభూతి ని పంచ‌డం కోసం కార్య‌క్ర‌మ స్థ‌లం లో టెంట్ సిటీ ని ఏర్పాటు చేస్తున్నారు. ప్ర‌ధాన మంత్రి ఈ రెండు పెవిలియ‌న్ ల‌ను సంద‌ర్శించిన అనంత‌రం, త్రివిధ ద‌ళాల సమగ్రమైన ప్ర‌త్య‌క్ష విన్యాసాల కు కూడా అధ్య‌క్ష‌త వ‌హించనున్నారు. ఈ ‘డిఫ్ ఎక్స్ పో 2020’ లో 70 దేశాల‌ కు పైగా పాలుపంచుకొంటాయని భావిస్తున్నారు. ఇది అంత‌ర్జాతీయ ర‌క్ష‌ణ రంగ ప్ర‌ద‌ర్శ‌న‌ల లో అతి పెద్ద ప్ర‌ద‌ర్శ‌న‌ ల స‌ర‌స‌న స్థానాన్ని ద‌క్కించుకోనుంది. ఈ ఎక్స్ పో లో గ‌ణ‌నీయ సంఖ్య లో అవ‌గాహ‌న పూర్వ‌క ఒప్పందం ప‌త్రాలు (ఎంఒయు స్‌)పై సంత‌కాలు అవుతాయని ఆశిస్తున్నారు.
అఫ్గానిస్తాన్ లో జరిగిన ఉగ్రవాద దాడిని తీవ్రంగా ఖండించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ అఫ్గానిస్తాన్ లోని మజార్-ఎ-శరీఫ్ లో జరిగిన ఉగ్రవాద దాడిని తీవ్రంగా ఖండించారు. “మజార్-ఎ-శరీఫ్ లో జరిగినటువంటి ఉగ్రవాద దాడి పిరికితనంతో కూడిన చర్య. దీనిని తీవ్రంగా ఖండిస్తున్నాను. ఈ ఘటనలో ప్రాణాలు కోల్పోయిన వారి కుటుంబాలకు ఇదే మా సంతాపం. మృతుల ఆత్మలకు శాంతిని ప్రసాదించవలసిందంటూ ఆ ఈశ్వరుడిని ప్రార్థిస్తున్నామ”ని ప్రధాన మంత్రి తన సందేశంలో పేర్కొన్నారు.